Vainižu pagasts

Vainižu pagasts bija viena no Valmieras apriņķa pašvaldībām tā dienvidos. Robežojās ar Valmieras apriņķa Umurgas, Katvaru, Pociema, Dikļu un Augstrozes pagastiem un Cēsu apriņķa Rozulas pagastu. Pagasta valde atradās 5 km uz ziemeļrietumiem no Vainižiem Serkuļos.

 Vēsture 
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1945. gada 10. septembrī pagastā izveidoja Iesalkāju un Vainižu ciema padomes. 1947. gada 16. oktobrī pagastu iekļāva jaunizveidotajā Limbažu apriņķī. Pagastu likvidēja 1949. gada 31. decembrī, ciemus iekļaujot Limbažu rajonā. Mūsdienās Vainižu pagasta teritorija iekļauta Limbažu novada Umurgas pagastā un neliela daļa Valmieras novada Dikļu pagastā.

 Atsauces 


Kategorija:Latvijas pagasti
Kategorija:Latvijas bijušie pagasti